र के अंदर चली आयी । राजवीर अपने घर में अकेला था । मिस्टर तिवारी कहीं बाहर गए थे और मेघा जी सुबह - सुबह मंदिर गई हुईं थी । राजवीर रात भर से नहीं सोया था और गुस्से से भरा हुआ अपने बिस्तर के किनारे में बैठा , अपनी फोन की स्क्रीन में देख रहा था । कल रात से वो अपने आदमियों के कॉल का वेट कर रहा था , ताकि उसे चंदन की मौत की खबर मिले । लेकिन अभी तक उसे चंदन के मौत की खबर नहीं मिली थी, इस लिए वह गुस्से से बैठा उबल रहा था । उसने खुद भी अपने आदमी को कई बार कॉल करने की कोशिश की , लेकिन सभी का नंबर स्विच ऑफ आ रहा था । आता कैसे नहीं , सभी के फोन तो पुलिस के पास थे , और वो भी बंद पड़े हुए थे । राजवीर ने जैसे ही कायरा की आवाज़ सुनी , उसका गुस्सा गायब हो गया और वह तुरंत अपने कमरे से बाहर आया । अपने घर के हॉल में जब उसने कायरा को देखा , तो उसकी नजरें हैरानी से बड़ी - बड़ी हो गईं ।
इधर कायरा को आवाज़ करते देखकर सारे गार्ड्स और नौकर हॉल में इकट्ठे हो गए। उनमें से एक नौकर ने कायरा से कहा ।
नौकर - कौन हैं आप , और इस तरह हमारे छोटे साहब का नाम क्यों पुकार रही हैं ....???
कायरा - मुझे उससे मिलना है अभी इसी वक्त....., उसे बुलाओ मेरे सामने ।
नौकर इसके आगे कुछ बोलता उससे पहले ही राजवीर हॉल में आया और उसने सभी से कहा ।
राजवीर - छोड़ो उसे , और सभी अपना - अपना काम करो ।
नौकर - लेकिन साहब ये......।
राजवीर - जितना कहा है उतना करो मोहन ( नौकर ).....। ( कायरा की तरफ मुस्कुराकर देखते हुए ) ये मेरी दोस्त हैं, मेरी दोस्त के साथ कोई बदसलूकी नहीं करेगा और न ही आज के बाद उससे कोई सवाल करेगा, यहां पर इसे इस तरह खड़े करके... । ये जब चाहे तब यहां आ सकती है ।
कायरा ( मन में नफ़रत से राजवीर को देखते हुए बोली ) - बदसलूकी करने वाला आज खुद घर के नौकरों को बदसलूकी न करने की सलाह दे रहा है । वाह राजवीर.... , कितने रंग देखने बाकी है अभी तुम्हारे । हर रोज गिरगिट की तरह एक नया रंग देखने मिलता है तुम्हारा ।
राजवीर के लगभग ऑर्डर भरे शब्द सुनकर , सभी हॉल से तितर - बितर हो गए । मोहन डाइनिंग टेबल के पास रखे एक्वेरियम को साफ कर रहा था और उसके साथ एक और नौकर भी था । मोहन उम्र में सभी से बड़ा था, इस लिए सारे नौकर उसे काका कहकर बुलाते थे । साथ ही मिस्टर तिवारी उसे अपने दोस्त की तरह ट्रीट करते थे, क्योंकि दोनों की उम्र लगभग बराबर थी । लेकिन मेघा और राजवीर के लिए मोहन , बस एक नौकर से ज्यादा और कुछ नहीं था । मोहन की नज़र एक्वेरियम साफ करते हुए बार - बार राजवीर और कायरा की तरफ जा रही थी , क्योंकि वह राजवीर की सारी हरकतों से भली - भांति परिचित था । और उसके सामने एक लड़की का ऐसे राजवीर का नाम लेकर चिल्लाना , राजवीर की किसी गलती का उसे अंदेशा करा रहा था । लेकिन वह चुप रहा, क्योंकि उसकी कोई सुनने वाला यहां था ही नहीं । तभी उसके साथ वाले नौकर ने एक सुनहरी मछली को , पानी से भरे एक पॉट में रखते हुए कहा ।
नौकर - आपको नहीं लगता काका , कि छोटे साहब झूठ कह रहे हैं । ( राजवीर और कायरा की तरफ देखते हुए ) अगर वो मेमसाब इनकी दोस्त होती , तो वे इस तरह नफ़रत भरे स्वर में छोटे साहब को आवाज़ नहीं देती । मुझे तो उन मेमसाब की नज़रों में छोटे साहब के लिए , सिर्फ और सिर्फ गुस्सा और नफ़रत नज़र आ रहा है ।
मोहन ( राजवीर और कायरा की तरफ देखकर ) - मुझे लगता नहीं है, बल्कि साफ - साफ दिख रहा है चंदू ( मोहन के साथ वाला नौकर ) ...., कि छोटे साहब ने जरूर उस लड़की के साथ कुछ न कुछ ग़लत किया है , इसी वजह से वह लड़की इतने गुस्से में हैं ।
नौकर ( मोहन की तरफ नज़रें घुमाकर ) - काका....., जब आप छोटे साहब की करतूतों के बारे में इतना सब जानते हैं , फिर आप बड़े मालिक से सब कुछ कह क्यों नहीं देते ।
मोहन ( एक्वेरियम के रंगीन पत्थरों को अपनी हथेली में उठाकर कहता है ) - मैं अपने दोस्त ( मिस्टर तिवारी ) की रंग भरी ज़िन्दगी को बेरंग नहीं करना चाहता चंदू....। न ही उनकी नज़रों में अपने इकलौते बेटे की वजह से बेज्जती का झंझावात उठते देख सकता हूं और न ही उनके माथे पर अपने बेटे को लेकर चिंता की लकीरें देख सकता हूं । मेरा दोस्त दिल का बहुत भोला है , उसे उसकी पत्नी और अपने बेटे की चालाकियां समझ नहीं आती । और जिस दिन समझ आ गई , वो टूट जाएगा । और मैं ये हरगिज़ नहीं होने दे सकता .....।
मोहन ये सब कह तो रहे थे , पर उन्हें नहीं पता था , कुछ करतूतें आलरेडी मिस्टर तिवारी के सामने आ चुकी है राजवीर की । जो कि मिस्टर तिवारी के चिंता और परेशानी का सबब बनी हुई हैं । इधर अपने सामने कायरा को देखकर राजवीर उसके पास सामने आकर खड़ा हो गया और मुस्कुराते हुए उससे बोला ।
राजवीर - क्या बात है ....!!! आज सूरज पश्चिम से निकला है या फिर मेरी आंखों का धोखा है , जो आज तुम 